**MUISTIO**

**RAUMAVASU 2017-YDINRYHMÄN KOKOUS**

Aika ja paikka : 17.11.16 klo 9-11, kasvatus- ja opetusvirasto

Läsnä: Päivi Tiesmaa, Mari Lätti, Päivi Halminen, ~~Marjariitta Kivirauma~~, Miia Heino, ~~Kaija Ruoste~~, Eeva Koskinen (pj.) ja Sari Ågren (siht.)

1. **Vasuryhmien terveiset ja tapaamisten suunnittelua**

Mari ja Miia kertoivat pidetystä vasuryhmästä. Tapaaminen oli sujunut hyvin ja palaute oli ollut positiivista. Varhaiskasvatuksen tavoitteita oli työstetty ja konkretisoitu kukka-tehtävän avulla. Arvoperustaa oli myös käsitelty esiopetuksesta tutun taulukon pohjalta. Käsiteltyjä asioita on osallistujien tarkoitus viedä eteenpäin omissa työyksiköissään. Seuraavassa kappaletta 3 käsittelevässä vasuryhmässä työn pohjaksi otetaan talo-malli. Jokaisesta kappaleen 3.1 väliotsikosta tehdään talo, jolloin toimintakulttuuriaiheisia taloja tulee viisi kappaletta (Toimintakulttuurikylä). Tässäkin vasuryhmässä työstetään myös kukka-malli varhaiskasvatuksen tavoitteiden omaksumisen tukemiseksi.

Sovitaan, että Malla Kuusio ja Outi Santonen voivat osallistua 3. kappaleen vasuryhmään halutessaan. Siitä voisi olla heille hyötyä heidän suunnitellessaan työskentelyä ja sisältöjä vasun kappaleeseen 5 (Lapsen kehityksen ja oppimisen tuki). Sari tarjoaa apuaan heille myös. Ensimmäinen kappaletta 5 koskeva vasuryhmä kokoontuu 30.1.

1. **Monialaisen ryhmän kokous 8.12.**

Suunniteltiin 8.12. pidettävää monialaista ryhmää. Päivi on laittanut ryhmään alustavan kutsun ja ilmoittautumisia on tullut hyvin. Päivi laittaa ilmoittautuneille myös esityslistan sähköpostitse. Monialaisen ryhmän ensimmäinen kokoontuminen pidetään KOVIn kokoushuoneessa. Sari on varannut huoneen ja tilannut tarjoilut. Mari lupautui kokouksen sihteeriksi. Sisällöstä suunniteltiin seuraavaa: Päivi T toivottaa ryhmäläiset tervetulleeksi ja esittelee monialaisen ryhmän tehtävät. Eeva esittelee varhaiskasvatussuunnitelman perusteet ja Miia puolestaan RaumaVasun työsuunnitelman ja Pedanetin. Lopuksi Päivi esittelee vielä lyhyesti Leikin voima – hanketta, jonka jälkeen sovitaan kevään kokoukset. Suunnitelmana on, että ryhmä kokoontuu aloituskokouksen jälkeen vielä kaksi kertaa arvioimaan ja kommentoimaan Raumalla työstettyjä, paikallisia vasutekstejä. Kokoontumispäiviksi sovittiin lukujen 2-3 osalta 9.3. klo 13–15 ja kappaleiden 4-5 osalta 20.4. klo 13-15. Kokouspaikaksi on varattu kokoushuone 6. Tutustuttavat materiaalit lähetetään osallistujille etukäteen luettaviksi.

1. **Esimiesten työkalupakit ja työpaikkakokousten toteuttaminen**

Ydinryhmä suunnitteli työkalupakkeja yksiköiden käyttöön. Tarkoituksena on, että esimiehet voisivat omissa yksiköissään edesauttaa varhaiskasvatussuunnitelman osaamista ja jalkautumista vasuryhmissä käytettyjen materiaalien avulla. Leikin voima – kouluttajalta pyydetään myös leikkiaiheista työkalupakkia. Suunnitelmana on, että esimiehet itse saavat päättää, milloin he työkalupakkeja käyttävät, mutta vuoden 2017 aikana se on tehtävä. Arja Kitola voi omassa koulutuskokonaisuudessaan ohjata työkalupakkien käyttöön siten kuin sovitaan. Asiasta keskustellaan lisää tulevissa kokouksissa. Mahdollisesti työkalupakkien tekeminen tapahtuisi ylimääräisenä työnä ja siitä maksettaisiin tekijöille erillinen korvaus.

1. **Leikin voima –hankkeen kuulumiset**

Leikin voima -ohjausryhmä kokoontuu KOVIn kokoushuoneessa 7.12. klo 12.30. Kaikki ydinryhmäläiset kutsuttiin mukaan ryhmään. Silloin Arja Kitola on esittelemässä ajatuksiaan ja ottamassa vastaan ideoita pedagogisen johtamisen koulutuskokonaisuuteen. Lisäksi hanke mahdollistaa leikkiin liittyvän, Hanne Nymanin vetämän koulutuspäivän, joka pidetään 13.3. Koulutus sisältää kaksi samansisältöistä kokonaisuutta, joista toinen pidetään klo 8.30 – 11.30 ja toinen 12.30-15.30. Lisäksi syksyksi on suunnitteilla kolmen päivän ajaksi digikoulutusta kolmeen päiväkotiin (Uusilahti, Kaivopuisto sekä yksi yksityinen päiväkoti) Hanne Nymanin johdolla. Sari neuvottelee asiasta tarkemmin ja tuo tietoa seuraavaan kokoukseen.

1. **Esimiesten ja vasuryhmien tapaaminen 24.1.17**

Aiheesta keskustellaan seuraavassa kokouksessa. Sari on varannut valtuustosalin tilaisuutta varten.

1. **Seuraava kokous**

Seuraava kokous pidetään 8.12. klo 12-14 Päivi T:n työhuoneessa. Aiheina silloin ovat mm. 24.1. tilaisuuden järjestelyt, ydinryhmän puheenjohtajuus ja vasutehtävän suunnitteleminen. Sari ilmoittaa kokouksesta myös Kaija Ruosteelle, joka päätettiin kutsua jäseneksi ydinryhmään.